11/05/2012 | Administración LocalMunicipal
Ortigueira
Secretaría
Aprobación definitiva Ordenanza reguladora do prezo público polo servizo de acceso a internet a través da rede sen fíos municipal

Aprobada inicialmente polo Concello Pleno, en sesión ordinaria realizada o día 09 de marzo de 2012, a Ordenanza reguladora do prezo público polo servizo de acceso a internet a través da rede sen fíos municipal (wifi), e transcorrido o prazo de información pública sen presentarse reclamación ou suxerencia algunha, enténdese definitivamente aprobado, polo que se procede á publicación do seu texto íntegro, que entrará en vigor o día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985, do 2 de abril. A presente ordenanza municipal e o conseguinte establecemento do prezo público establécese ó amparo do establecido nos artigos 41 a 47 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais. O feito impoñible estará constituído pola actividade municipal desenvolvida para a distribución de sinal de internet mediante a tecnoloxía sen fíos WiFi no Concello de Ortigueira para fins laborais, de ocio, formativos e de comunicación, de calquera persoa física ou xurídica, que queira facer uso do servizo. Son obrigados ao pago do prezo público regulado nesta ordenanza as persoas físicas e xurídicas así como as entidades a que se refire o artigo 35.4 da Lei Xeral Tributaria, que soliciten e gocen do servizo de acceso a internet a través da rede sen fíos municipal.4.1. Contía do servizo de acceso a internet para usuarios particulares. Os prezos públicos a aplicar a usuarios particulares no caso do acceso a internet serán os seguintes: Os prezos 4.1. A e 4.1. B. serán revisados polo Concello de Ortigueira en función do prezo de mercado de acceso a internet regulado pola Comisión do Mercado das Telecomunicacións (CMT). O prezo 4.1. C será revisado polo Concello de Ortigueira en función do IPC.4.2. Contía do servizo de acceso a internet para empresas e usuarios profesionais. Os prezos públicos a aplicar no caso do acceso a internet para empresas e usuarios profesionais serán os seguintes: Os prezos 4.2. A, 4.2. B., 4.2. C e 4.2. D serán revisados polo Concello de Ortigueira en función do prezo de mercado de acceso a internet regulado pola Comisión do Mercado das Telecomunicacións (CMT). O prezo 4.2. E será revisado polo Concello de Ortigueira en función do IPC.4.3. Instalación. O kit de usuario é o equipamento sen fíos que serve para garantir a conexión sen fíos e está composto polo dispositivo sen fíos, o software e a antena. A instalación e configuración inicial do kit será a través da empresa xestora do servizo de acceso a internet, cun prezo de instalación de 40 euros. O usuario terá que contar co resto do equipamento que se precise para o acceso a internet (router, etc.). 4.4. Campañas comerciais. A empresa xestora da rede municipal sen fío (WiFi), poderá facer cantas campañas comerciais estime oportunas. O usuario solicitará a alta no servizo segundo o modelo que se atopa dispoñible na páxina web do Concello de Ortigueira e nas Oficinas Xerais do mesmo, aboando no momento da presentación da solicitude a cantidade destinada a instalación do kit de acceso. Os pagos do prezo mensual por cada servizo que se contrate deberá de facerse efectiva entre os días 1 e 5 de cada mes mediante domiciliación bancaria. Están obrigados ó pago do prezo público regulado na presente ordenanza as persoas físicas e xurídicas beneficiarias do servizo de acceso a internet mediante a rede sen fíos municipal dende que se inicie a prestación do servizo. As débedas polos prezos públicos deste servizo poderán esixirse polo procedemento administrativo de constrinximento conforme ó establecido tanto no Real Decreto 939/2005, de 29 de xullo, polo que se aproba o Regulamento Xeral de Recadación como no artigo 46.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Os usuarios terán dereito a recibir as claves para poder acceder á rede sen fíos municipal, e deberán de dispoñer do kit de instalación por calquera dos servizos contratados e aboar o prezo dos mesmos mensualmente. En todo o relativo á cualificación da infracción, así como ás sancións que as mesmas corresponda, en todo caso, estarase ao disposto nos artigo 178 e seguintes da Lei Xeral Tributaria. A falta de pago durante dous meses seguidos suporá a suspensión inmediata do servizo, sen prexuizo do cobro pola vía de constrinximento das cantidades devengadas e non satisfeitas. O Concello de Ortigueira non é responsable do uso que os usuarios poidan facer nas súas conexións a internet, debendo aqueles realizar un uso responsable do mesmo. Cando se produzan cortes de conexión por causas imputables a empresa concesionaria e cuxa duración exceda de 36 horas, compensarase mediante a dedución proporcional no prezo mensual correspondente. En todo o non previsto na presente Ordenanza estarase ó disposto no Real Decreto 2/2004, do 5 de marzo, polo que se aproba o Texto Refundido da Lei reguladora das facendas locais, na Lei xeral tributaria 58/2003, do 17 de decembro, na Lei 8/1989, do 13 de abril, de taxas e prezos públicos, na Lei 7/1985, do 2 de abril, de bases do réxime local, e cantas normas sexan de aplicación. A presente Ordenanza entrará en vigor o día seguinte ao da publicación do seu texto íntegro no Boletín Oficial da Provincia e unha vez transcorrido o prazo previsto no artigo 65.2 da Lei 7/1985, do 2 de abril, de bases do réxime local, permanecendo en vigor ata a súa modificación ou derrogación expresa. Ortigueira, 02 de maio de 2012 O alcalde Asdo.: D. Rafael J. Girón Martínez